ועדת הכלכלה, כנסת 20, פרוטוקול מספר 582, 2017-09-17 10:30

איתן כבל: בוקר טוב לכם.

איתן כבל: אנחנו בשידור.

איתן כבל: גברתי מנהלת הוועדה, אדוני היועץ המשפטי, דובר, רשמת, חבר הכנסת פולקמן, אורחים נכבדים, אנחנו היום עושים מחווה של סוף השנה למשרד הכלכלה.

איתן כבל: אין לי להגדיר זאת אלא כמחווה כיוון שגם אין לנו בלו"ז נושאים על סדר היום.

איתן כבל: יש לו"ז של כמה מותר לנו בפגרה להעלות.

איתן כבל: הקצאה שלא אנחנו קובעים אותה כמובן.

איתן כבל: ועדת הכנסת היא זאת שקובעת זאת.

איתן כבל: למרות זאת, אנחנו כאן כי הבנו שאתם באיזה סוג של היסטריה.

איתן כבל: אז אני רוצה להזכיר שלא לחינם נמצא פה גם חבר הכנסת פולקמן, שהוא מחרוצי הוועדה אבל יש לו גם עניין שלא אומר אישי, במובן המקצועי.

איתן כבל: הוא האיש, להזכירכם יותר מכל אחד אחר, שהוביל את המהלכים לשינויים הגדולים בתוך פקודת היבוא והיצוא.

איתן כבל: אנחנו בשביל זה כאן.

איתן כבל: א.

איתן כבל: אני ארצה לשמוע שני דברים: למה רק עכשיו באתם?

איתן כבל: שבוע שעבר התגלה העניין שיש בעיה עם המחשוב?

איתן כבל: בעיקר שבמחשוב עוסקים בדרך כלל האנשים הכי חכמים.

איתן כבל: אז פתאום נזכרו שזה עכשיו?

איתן כבל: דבר שני, תראו: אני יודע שמשרד הכלכלה, יש לו עניין לקדם את החוק הזה והוא היה מנוע מרכזי בתוך התהליך הזה.

איתן כבל: אבל יחד עם זאת, אני לא יודע, אני לא רוצה למצוא את עצמי אולי שיש מי שרוצה לעכב את החוק ותרגילים כאלה ואחרים – אני מכיר את הדחיות האלה, שבוקר אחד אתה מתעורר ואין... אז יכול להיות.

איתן כבל: אני מקווה מאוד שזה לא הכיוון כי אני רוצה להזכיר שהוועדה שעמד בראשה חבר הכנסת פולקמן, אתה הובלת את - -

רועי פולקמן: חלק מהזמן.

רועי פולקמן: זה היה ועדת הרפורמות של אלי אבל ניהלתי חלק מהדיונים.

איתן כבל: - - כן, חלק מהזמן.

איתן כבל: שלא נמצא את עצמנו שהוועדה ביטלה את זמנה ואנשים עשו עבודה לשווא.

<נעמה קאופמן פס: שלום לחבר הכנסת ולשאר חברי הכנסת ומנהלת הוועדה.

<נעמה קאופמן פס: אני משנה למנכ"ל במשרד הכלכלה והתעשייה.

<נעמה קאופמן פס: באנו היום לבקש דחיה של שלושה חודשים בתחילת הרפורמה נקרא לזה.

<נעמה קאופמן פס: צו התכנית הכלכלית (תיקוני חקיקה ליישום המדיניות לשנות התקציב 2017 ו-2018) (דחיית תחילתו של התיקון לפקודת היבוא והיצוא), התשע"ז-2017.

<נעמה קאופמן פס: על פי סעיף 47(א) לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018 - -

איתן כבל: לא, לא.

איתן כבל: את לא הבנת אותי.

<נעמה קאופמן פס: לא, אני רק רוצה לציין ולצלול לחומר.

איתן כבל: אוקי.

איתן כבל: רק תציגי את המהות, את הסוגיה.

איתן כבל: ראיתי כבר שאת יודעת לעשות את זה בדיונים אחרים.

<נעמה קאופמן פס: אני רק רוצה לציין שהרפורמה בתקינה היא אחת ממשימות הדגל של משרד הכלכלה והתעשייה.

<נעמה קאופמן פס: שר הכלכלה רואה ברפורמה כולה, אשר הוא עצמו קידם בוועדת הרפורמות, כאחת הרפורמות המשמעותיות ביותר שנעשו בשנים האחרונות, שיש להן השפעה על יוקר המחיה.

<נעמה קאופמן פס: משמעות הרפורמה, יש לה משמעות רחבה ואנחנו באנו לדון בה רק בסוגיה אחת מבין הסוגיות, שבעטיה אנחנו מבקשים סוג של ארכה.

<נעמה קאופמן פס: אני כן אציין שבכל שאר המהלכים שנעשים במסגרת הרפורמה, אנחנו עומדים בלוחות הזמנים והדברים נעשים דבר, דבר במועדו.

<נעמה קאופמן פס: אנחנו נוגעים לסוגיה של פתיחה לתחרות של הבדיקות שהיו מצויות עד היום בידי מכון התקנים.

<נעמה קאופמן פס: ואנחנו מבקשים במסגרת הרפורמה להביא לפתיחה לתחרות של המונופול הזה בנושא של הבדיקות.

<נעמה קאופמן פס: בחוק נקבעו שורה של פעימות לפי נושאים ונוכל לצלול אליהם אחר כך.

<נעמה קאופמן פס: אנחנו מדברים על הפעימה הראשונה שצריכה להיכנס לתוקף ב-1 לאוקטובר כאשר אחד התנאים לפתיחה לתחרות של הפעימה הזו היא מערכת מחשוב מאוד מאוד מורכבת ומתוחכמת, שמנהלת אלפי אינטראקציות ביום אחד, בכל יום, בין יבואנים, מעבדות, המכס – תהליך שלם שהוא מאוד מורכב מחשובית.

<נעמה קאופמן פס: הקמה של מערכת מחשוב כזאת, אחרי שבחנו אותה ואנחנו מגויסים אליה במלוא העוז והעזוז, ואני תכף אפרט, לוקחת 18 חודשים לפיתוח.

<נעמה קאופמן פס: התחלנו בפיתוח מערכת כזאת ברמה המשרדית, שתהיה מוכנה 18 חודש מיום שהתחלנו.

<נעמה קאופמן פס: התחלנו לפני כמה חודשים.

<נעמה קאופמן פס: היא תהיה מוכנה באוקטובר 2018 אלא שכדי לאפשר לפתיחה לתחרות במועד לוחות הזמנים שהוגדרו בחוק, סיכמנו עם מכון התקנים על הקמת מערכת מחשוב שהם מקימים במקביל לאותה מערכת משרדית שאנחנו עוסקים בפיתוח שלה, כמו שאמרתי, שתהיה מוכנה באוקטובר 18, שיקים מערכת כזאת שמקבילה למערכותיו, שתוכל לייצר את הפתיחה לתחרות.

<נעמה קאופמן פס: מכון התקנים הבהיר לנו שמערכת כזאת לוקחת יותר ממספר חודשים כדי שנגיע ל-1 באוקטובר והוא צריך עוד זמן כדי לפתח את המערכת הזאת, שתעמוד - -

רועי פולקמן: את מתכוונת לאוקטובר 17.

<נעמה קאופמן פס: 17, השנה.

<נעמה קאופמן פס: אנחנו מפתחים מערכת שלמה במשרד.

<נעמה קאופמן פס: מערכת מאוד מורכבת, מאוד מתוחכמת.

<נעמה קאופמן פס: השותפים שלנו זה המכס וממשל זמין, ויש שם הרבה מאוד פעילויות.

<נעמה קאופמן פס: המערכת מאוד מתוחכמת ואנחנו עובדים עליה, היא תהיה מוכנה בעזרת השם בעוד שנה.

<נעמה קאופמן פס: במקביל, וכדי שנוכל לפתוח לתחרות, אנחנו ביחד עם מכון התקנים הסכמנו על פיתוח מערכת על ידי מכון התקנים, שתוכל לאפשר פתיחה לתחרות במועד המוקדם האפשרי.

<נעמה קאופמן פס: מכון התקנים הבהיר לנו בכתב וגם זה מונח לפני חבר הכנסת והוועדה.

<נעמה קאופמן פס: המכתב הזה הוא מיום 27 ביולי כי מערכת כזאת - -

<נעמה קאופמן פס: להיפך, אני רוצה להשלים את התמונה דווקא ממקום שבאנו בשקיפות והגינות לוועדה ואמרנו שנצטרך יותר מהשלושה חודשים הראשונים.

<נעמה קאופמן פס: אנחנו צריכים חצי שנה כדי להשלים את המערכת יחד עם מכון התקנים.

<נעמה קאופמן פס: אני מכבדת את הוועדה ונותנת לה את ההסבר, שהייתי גומרת אותו עוד שתי דקות כי יש לנו גם מהלכים של פתיחה לתחרות ב-1 באוקטובר שיצאו לפעול בתנאי החוק הקיים לפני הרפורמה, וגם את זה חשוב לי לשקף לוועדה.

<נעמה קאופמן פס: לגבי השטף שלי – אני לא יודעת, אולי יום ראשון בבוקר ואולי עוד כוס תה היתה עוזרת לי אבל רק אם ייתן לי חבר הכנסת להשלים את דברי, אני חושבת שהתמונה תהיה שלמה ומלאה.

<נעמה קאופמן פס: מכון התקנים עובד על מערכת במקביל, בשיתוף פעולה חזק עם המשרד.

<נעמה קאופמן פס: הם ביקשו דחיה.

<נעמה קאופמן פס: המערכת תהיה מוכנה ב-1 באפריל, שזה חצי שנה לאחר ה-1 באוקטובר.

<נעמה קאופמן פס: המערכת מאוד מאוד מורכבת, כפי שהסברתי, ולכן צריך להבין וכאן אני בהחלט משקפת לכם את הרמה של העבודה – אגב, אנחנו עושים סטטוסטים אינטנסיביים מאוד.

<נעמה קאופמן פס: אני מעורבת אישית בנושא הזה, ויש כאן את מנהל מינהל תקינה, סמנכ"ל במשרה מלאה שאחראי על כל הרפורמה, וכולנו מעורבים בזה בצורה מאוד אינטנסיבית.

<נעמה קאופמן פס: במקביל, חשוב לי לציין שב-1 באוקטובר תהיה פתיחה לתחרות.

<נעמה קאופמן פס: המצב לא יישאר כמות שהוא היום.

<נעמה קאופמן פס: מכון התקנים, בתנאי החוק הקיים, מייצר פתיחה לתחרות, ואיך?

<נעמה קאופמן פס: הוא מייצר הסכמים עם מעבדות פרטיות שיוכלו לתת את הפעימה הראשונה בהסכמי "באק טו באק" – אתם אתי?

<נעמה קאופמן פס: הוא מייצר פתיחה לתחרות עם המעבדות שמוכנות.

<נעמה קאופמן פס: המעבדות גם עושות תהליך בעקבות הרפורמה - -

איתן כבל: מה שמך שוב?

איתן כבל: נעמה יקירה, יום ראשון, הרגת אותי על הפתיח.

איתן כבל: מה?

איתן כבל: באמת?

איתן כבל: אני אומר לך את זה, נעמה.

איתן כבל: אני אמור להבין את זה.

איתן כבל: זאת לא בעיה של כוס תה.

איתן כבל: כנראה גם אם היית שותה קנקן שלם זה לא היה עוזר במקרה הזה.

איתן כבל: למה אני אומר את זה?

איתן כבל: אני צריך פשוט מאוד לבוא ולהגיד שזה עניין פשיטא.

איתן כבל: פשוט מאוד.

איתן כבל: העברנו חוק, אתם מניחים בפנינו בקשה לדחייה של שלושה חודשים, אני רוצה לדעת פשוט למה?

איתן כבל: זה לא יכול היה - -

<נעמה קאופמן פס: מורכבות המערכת.

איתן כבל: יפה.

איתן כבל: אז את כבר רבע שעה הולכת אתי והולכת אתי סחור סחור.

איתן כבל: מה אתם רוצים, לדחות?

איתן כבל: אני שואל למה?

איתן כבל: למה פתאום הסתבר לכם רק לפני שבועיים, שבוע?

<נעמה קאופמן פס: ניסינו לעשות מאמצים אדירים כדי לעמוד בלוחות הזמנים ולהגיד: נביא עוד כוח אדם, נעשה במקביל, נעשה במשולש, נביא עוד אנשים - -

<לאה ורון: מתי פניתם למכון התקנים?

<נעמה קאופמן פס: מה זאת אומרת?

<לאה ורון: מתי הגשתם את הבקשה למכון התקנים - -

<נעמה קאופמן פס: הבקשה למכון התקנים היא עבודה שנעשית ברגע שעברה הרפורמה.

<לאה ורון: מיידית?

<נעמה קאופמן פס: מיידית.

<נעמה קאופמן פס: וגם התחילה העבודה עוד לפני שחתמנו אתם על ההסכמים בפועל.

<נעמה קאופמן פס: העבודה נעשתה והיא נעשית, וניסינו לראות האם אפשר ללחוץ את לוחות הזמנים האלה אם נביא עוד כוח אדם וכל מיני שיטות.

<נעמה קאופמן פס: ואז הסתבר שיש כאן פעולות טוריות שלא יכולות להיעשות במקביל, ולכן אנחנו לא נוכל לגמור את המערכת בלוחות הזמנים.

<נעמה קאופמן פס: יחד עם זאת, המערכת תהיה מוכנה והיא תסתיים.

איתן כבל: הבנו.

<נעמה קאופמן פס: ויש לנו גם מערכת משרדית וגם מערכת עם מכון התקנים וגם פתיחה לתחרות לפי החוק הקיים.

איתן כבל: תודה.

<נעמה קאופמן פס: המקסימום.

איתן כבל: תודה יקירה.

איתן כבל: בבקשה.

רועי פולקמן: תודה אדוני היושב ראש.

רועי פולקמן: בקצרה אני אגיד, כי גם אני כמובן ראיתי וגם שוחחתי עם שר הכלכלה, שאכן נאמר כאן שמאוד מאוד חשובה לו הרפורמה והוא פועל וכל המשרד פועל, וגם יושב כאן אילן, ממלא מקום מנכ"ל מכון התקנים, ואני יודע שיש שיתוף פעולה טוב.

רועי פולקמן: ברור שזה מאכזב בעניין הזה, ואחר כך שוחחתי עם עידו כדי להבין מה הסיפור וקשה לדעת כי אומרים לנו שזה מורכב וזה לוקח זמן.

רועי פולקמן: אני יודע שמשרד הכלכלה הלך למהלך שעלה בדיונים.

רועי פולקמן: לצערי, בזמן החקיקה נאמר לא פעם, ויושבים פה גם נציגי המעבדות הפרטיות, היתה אמירה שצריך להקים מערכת ממשלתית.

רועי פולקמן: ואז הגישה המקורית היתה, ופה עידו יוכל להכות על חטא בעיקר מהאוצר, שאנחנו מעדיפים שהמכון, והמכון גם אמר לנו שחשוב לנו שהמכון יעשה את זה.

רועי פולקמן: ואז אמרו שהמכון יעשה למרות שידענו שיש סיכוי שהדבר הזה יתעכב מכל מיני סיבות.

רועי פולקמן: עובדה שזה מתעכב אבל קיבל שר הכלכלה החלטה חשובה ואמר: אני אקים מערכת ממשלתית, היא רק תהיה מוכנה באוקטובר 2018.

רועי פולקמן: אני אגיד לך מה אני ביקשתי משר הכלכלה ומאגף תקציבים: א.

רועי פולקמן: שעד שהמערכת תעבוד לא תיעצר הרפורמה.

רועי פולקמן: כלומר, הם כן ישחררו והם הבטיחו – בוא נדייק את זה כאן לפרוטוקול, שכבר באוקטובר הקרוב, הסכמי הכרה שיאפשרו בדיקות דגם למעבדות פרטיות – יש שני דברים, אני רק אדייק לוועדה: יש בדיקות דגם ויש בדיקות משלוחים.

רועי פולקמן: בדיקות משלוחים בנמל, טוענים שזה כדי למנוע זיופים.

רועי פולקמן: צריך מערכת שבה מתאמים בין המכס לכל המעבדות הפרטיות למכון התקנים.

רועי פולקמן: זו אותה מערכת מחשוב שאומרים שתהיה מוכנה באפריל 2018 בגרסה כזאת אחרת, שיהיה אחראי עליה מכון התקנים.

רועי פולקמן: ובאוקטובר 2018 תהיה מערכת ממשלתית באחריות וכטל שיושב כאן, הממונה על התקינה במשרד הכלכלה.

רועי פולקמן: אז א.

רועי פולקמן: זה הדברים שנאמרים כאן, לוועדה, תקנו אותי אם אני טועה.

<לאה ורון: זו אותה מערכת?

רועי פולקמן: זו מערכת כפולה, אבל זה הלו"ז שכרגע מתחייבת הממשלה.

רועי פולקמן: ודרך אגב, אני אוהב את הדיונים האלה שבהם אנחנו מפקחים קצת על הממשלה ולא רק מחוקקים.

רועי פולקמן: זה ההתחייבות שאומרת בפני הוועדה כרגע הממשלה.

רועי פולקמן: מערכת של מכון התקנים, וארבעה, חמישה חודשים אחר כך מערכת של משרד הכלכלה.

רועי פולקמן: עד אז, הם ילחצו את בדיקות הדגם כדי שכבר יהיה אישור.

רועי פולקמן: מתחייב כאן מכון התקנים, ואני אשמח שהם יגידו את זה לפרוטוקול, שכבר בחודש הקרוב בדיקות דגם, יוכלו לבצע אותן מעבדות פרטיות בישראל.

רועי פולקמן: אני לא יודע איזה מעבדות, אני לא יודע אם הם בתהליכים, הם אולי יגידו את זה אבל כבר עכשיו יבצע אותם מכון התקנים כדי לפחות להאיץ חלק מהרפורמה, כדי לא לעכב את הכל.

רועי פולקמן: אני רוצה לשאול גם האם יש עוד מרכיבים כולל סוג המוצרים שאפשר לבדוק.

רועי פולקמן: אם כבר בדיקות דגם, למה לא להאיץ עוד קצת?

רועי פולקמן: כלומר, עם כל הכבוד למערכת המחשוב, הגענו להסכמות, והדבר השני שאני רוצה לשאול, אדוני היושב ראש, זה סנקציות כי בחוק באנו ואמרנו, וידענו להגיד אז, שצפינו את זה.

רועי פולקמן: בוא נגיד שידענו שיהיו סיבות.

רועי פולקמן: דרך אגב, אני לא יודע אם הבעיה היא במערכות מחשוב של המדינה, אם הבעיות הן במכון התקנים.

רועי פולקמן: מה יקרה אם ניפגש כאן באפריל 2018 או שבועיים לפני ויגידו לנו עוד פעם: תקשיבו, צריך עוד ארבעה חודשים.

רועי פולקמן: מה המנוף שלנו כי העברנו חוק, העברנו רפורמה - -

<איתי עצמון: ניתן - - - אחת משתי תקופות שכל אחת - -

רועי פולקמן: נכון.

רועי פולקמן: אז אני שואל איך אנחנו אוכפים את זה שבסוף רצינו שזה ייפתח לא בעוד שנתיים ולא בעוד ארבע ולא בעוד חמש?

דוד ביטן: לא שלא ייצא, זה בג"ץ.

איתן כבל: לא קשור לבג"ץ, בלי קשר.

איתן כבל: אתה מערבב.

דוד ביטן: למה את המתכוון?

דוד ביטן: אני מכיר את כל החוק - - -

איתן כבל: לא, זה לא.

איתן כבל: הם עדין עובדים על זה.

רועי פולקמן: מדובר על הקליטה.

איתן כבל: קליטה.

דוד ביטן: מה יש פה לעבוד - - -

איתן כבל: זה מה שאני אומר לך, אנחנו לא מתווכחים.

דוד ביטן: כל דבר לוקח חודשים על כלום.

דוד ביטן: להזיז עט משמאל לימין לוקח חצי שנה.

איתן כבל: איך אומרים?

איתן כבל: העליתי את זה כי אז אמרתי שזה מה שיקרה.

דוד ביטן: - - -

איתן כבל: בקיצור, מה שאני רוצה לומר לכם, שאני רוצה לדעת את העניין הזה.

איתן כבל: בבקשה עידו.

<עידו סופר: אני מאגף תקציבים במשרד האוצר.

<עידו סופר: נעשה קצת סדר בדברים: קודם כל, המהות של הדיון הזה ושל הרפורמה זה פתיחה לתחרות.

<עידו סופר: החובה שהטיל עלינו המחוקק זה לפעול כמה שיותר מהר כדי שהפתיחה לתחרות הזאת תצא לפועל.

<עידו סופר: כפי שנאמר, זאת רפורמה חשובה ביותר, שלחבר הכנסת פולקמן היה בה חלק נרחב אבל היא גם מאוד נרחבת.

<עידו סופר: מערכת המחשוב נדרשת היות ויש כחצי מיליון אינטראקציות ביום בשחרור משלוחים, זה משהו שהוא חובה בהיבט הזה לדחייה, אנחנו ואתם וכמובן אחריותנו לציבור.

<עידו סופר: אנחנו בחנו באופן יסודי והסכמנו רק אחרי שנחה דעתנו שמכון התקנים פועל באופן בלתי מסויג לקראת פתיחה לתחרות.

<עידו סופר: אם היה כאן גורם בחדר שלטעמנו היה גורר רגלים אז הדיון הזה היה נראה אחרת.

<עידו סופר: אני מבטיח.

<עידו סופר: הוא גם היה הרבה יותר מוקדם ומלווה גם בטון אחר.

<עידו סופר: אבל כן הגענו להסדר שמניח את הדעת.

<עידו סופר: כמו שנאמר, באוקטובר יש את אותם הסכמי הכרה שיתנו מענה ראשוני.

<עידו סופר: המכון מקים מערכת טווח קצר, שהיא מערכת יותר זולה שתשמש - -

<לאה ורון: מה יקרה למערכת לכשתקום המערכת של משרד הכלכלה?

<לאה ורון: אתם בוודאי יודעים מה העלות של הקמת המערכת במכון התקנים.

<עידו סופר: כן, נוכל לפרט את זה עוד רגע כשאסיים.

<לאה ורון: אז אם תוכל, תפרט.

<עידו סופר: לסיכום – אני חושב שמכון התקנים, חבר הכנסת כבל, עושה בעת זו את כל הנדרש עבור הפתיחה לתחרות ולכן, אני ממליץ לאשר את זה ולתת את אורך הרוח עד אפריל.

<עידו סופר: לעניין מה שחבר הכנסת פולקמן אמר בהיבט של סנקציות: הפתיחה לתחרות וגם הסכמי ה - - - יעוגנו בכל ההסכמים עם המדינה, וכמובן שאי עמידה בזה תהווה הפרה של אותם הסכמים ולכן, גם המדינה מן הסתם, בהתחייבויותיה, כפי שנדרש בין היתר על ידי חבר הכנסת ביטן להסכמי פרישה עם המדינה – הפתיחה לתחרות והחובות של המכון יעוגנו ביחד עם הדבר הזה כחובות המדינה אל מול חובות המכון.

דוד ביטן: אני לא הייתי מרשה לך - - - הם לא עומדים בלוחות הזמנים.

דוד ביטן: זה הכל.

רועי פולקמן: הרי הם אומרים שמשרד ממשלתי לא רוצה לעבור על החוק.

דוד ביטן: שיעברו על החוק.

דוד ביטן: הם עברו על החוק בעצם זה שלא עשו את העבודה שלהם.

דוד ביטן: זה הכל.

רועי פולקמן: בסדר, אבל הם עושים את המקסימום.

רועי פולקמן: זה לא ישנה את המציאות.

<עידו סופר: לפי הוראות החוק יש שתי אפשרויות להארכה.

דוד ביטן: אוקי.

דוד ביטן: אז אנחנו אולי לא נסכים להארכה.

דוד ביטן: לא יקרה כלום.

<עידו סופר: כמובן שזכותם של חברי הכנסת.

<עידו סופר: ..

דוד ביטן: מה, אנחנו חותמת גומי של מישהו?

דוד ביטן: אני לא מבין, איתן.

דוד ביטן: שילמדו לעמוד בזמנים.

איתן כבל: כמה תעלה המערכת שמכון התקנים מרים, וכמה תעלה המערכת של משרד הכלכלה?

<נעמה קאופמן פס: מערכת מכון התקנים בערך 11,000,000 שקל - -

איתן כבל: ומשרד הכלכלה?

<נעמה קאופמן פס: בערך 15,000,000 שקלים.

איתן כבל: מה יקרה ל-10,000,000 שמכון התקנים משקיע?

<נעמה קאופמן פס: קודם כל, זו מערכת גיבוי וחלק מהפיתוחים של המשרד, יש חלק מהפיתוחים שהמשרד עושה – מערכת הליבה עושה מכון התקנים אבל אנחנו מפתחים מערכות לוואי - -

איתן כבל: נעמה, אני שלוש יחידות במתמטיקה.

<נעמה קאופמן פס: זה מחשוב.

איתן כבל: סליחה, אני מדבר על כסף.

איתן כבל: אני עדין מנסה להבין.

איתן כבל: יש כאן 10,000,000 שעומדים מצד אחד, עוד 15,000,000 מצד שני.

איתן כבל: זאת אומרת, ברגע שהמערכת של משרד הכלכלה אמורה להתחיל לעבוד, עידו ונעמה, מה קורה ל-10,000,000 האלה?

<נעמה קאופמן פס: זה סוג של מערכת גיבוי, ואני יכולה להגיד לחבר הכנסת שבניהול סיכונים ומתוך רצון לעמוד ברפורמה ולפתוח את הדברים לתחרות בלוחות הזמנים, בנינו מערכת במשרד הכלכלה ובמקביל באקט של ניהול סיכונים - -

איתן כבל: נעמה, תסלחי לי, אני הייתי פה כשסיפרת.

<נעמה קאופמן פס: לא, אני מנסה - - -

איתן כבל: תסלחי לי.

איתן כבל: את אמרת לנו, לא לי באופן אישי, לוועדה.

איתן כבל: אמרת שהתהליך, כפי שהתקיים, נכון פולקמן?

איתן כבל: שמכון התקנים, נתנו לו לנהל את העניין ואז החליטו, אחרי שראו.

איתן כבל: אני מנסה להבין כאן.

איתן כבל: אני, בשונה מדוד, אני לא רוצה להכניס פה אף אחד לתוך מצב שלא לא עומד בחוק.

איתן כבל: זה לא מקדם - -

דוד ביטן: - - -

איתן כבל: אין סיכוי שיעמדו.

דוד ביטן: למה לא היה חשוב לכם לעמוד בזמנים?

איתן כבל: הם הציגו את זה.

דוד ביטן: תמיד שיש משהו עם מחשבים אז אף אחד לא עומד...

דוד ביטן: אני נגד לתת אורכה.

איתן כבל: אז מה יקרה?

דוד ביטן: שום דבר.

דוד ביטן: מצדי שיקרה מה שיקרה.

<נעמה קאופמן פס: בכל בנק ובכל מוסד יש ארכות - -

דוד ביטן: אז תגידו את זה מראש.

<נעמה קאופמן פס: אנחנו אומרים.

דוד ביטן: אתם לא יכולים לעמוד בשום דבר.

דוד ביטן: אני נגד, אני אומר לך, לא אכפת לי שאני במיעוט.

איתן כבל: בסדר גמור.

איתן כבל: אני עדין אומר לכם את הדבר הבא: אל תחשבו שהדברים של יושב ראש הקואליציה חברי דוד ביטן הם דברים מופרכים.

איתן כבל: שאף אחד פה לא יחשוב שאני מתייחס אליהם בקלות ראש.

איתן כבל: עדין לא ברור לי הפער הזה שמתקיים.

איתן כבל: זאת אומרת, המערכת הזאת לא עולה 10,000,000 שקלים.

איתן כבל: היא עולה 25,000,000 שקל.

איתן כבל: אני, עומדת בפני השאלה: הי, זה 25,000,000.

איתן כבל: אנחנו פה רבים, וברור לי שזה יעלה יותר.

איתן כבל: אם זה יסתיים ב-30 אנחנו נמחא כף רק אני חוזר ואומר, עדין העניין הזה לא ברור לי.

איתן כבל: בסוף הגענו לנקודה, בסדר.

איתן כבל: צריך גיבוי, לא צריך גיבוי.

איתן כבל: 25,000,000 שקלים.

איתן כבל: מישהו פה – מערכת גיבוי לא אמורה לעלות כמו המערכת של – אתה יודע, עוד לא שמעתי בשום מקום שבגנרטור עולה יותר או לפחות כמעט כמו מערכת החשמל.

איתן כבל: היא אמורה להיות גיבוי, היא לא אמורה להיות זו שאמורה להחליף אותה.

<עידו סופר: חבר הכנסת כבל, קודם כל מדובר במערכת שהיא תהווה מערכת מלאה לכל דבר.

<עידו סופר: זה בטווח הקצר.

<עידו סופר: לאחר מכן, חלק מהפיצ'רים שלה יעבור למשרד הכלכלה והיא תמשיך לשמש כמערכת גיבוי.

<עידו סופר: אני רק אזכיר שההערכה השמרנית היא שהרפורמה הזאת תחסוך למשק כחצי מיליארד שקלים לשנה, ולכן כשאנחנו מסתכלים האם אנחנו לא יכולים לעמוד בהוראות החוק באפריל כי זאת חובתנו, אז ראינו לנכון לבוא ולתמוך בהקמת המערכת הזאת, שתאפשר פתיחה לתחרות ולאחר מכן, כפי שגם צוין על ידי חברי הוועדה במהלך הדיונים על הרפורמה, המערכת תעבור בסופו של דבר ממערכת מלאה ושלמה ברשות המדינה, כפי שגם הסכמנו שצריך להיות.

איתן כבל: אחרי כמה זמן היא תחזיר את ההשקעה?

<עידו סופר: אם אנחנו לוקחים את זה – 5 לחלק ל-12 זה.

<עידו סופר: ..

איתן כבל: לא, אתה יודע שזה לא עובד ככה.

<קריאות: - - -

דוד ביטן: בינתיים הוכח שהדבר הכי - - - ואם מורידים נכסים.

דוד ביטן: כל השאר זה סתם סיפורים.

דוד ביטן: כל הרפורמות, לא הורידו שקל אחד בשום מחיר.

דוד ביטן: רק שהורידו מכס ירד המחיר.

איתן כבל: חברים, מישהו פה עוד רוצה להתייחס?

<אילן כרמית: אני ממלא מקום מנכ"ל מכון התקנים.

דוד ביטן: תראה לי רפורמה אחת שעשינו בחוק ההסדרים לפני שנתיים, איפה המחיר ירד.

דוד ביטן: פעם אחת, תראה לי.

דוד ביטן: כל הרפורמות שעשינו, איפה המחיר ירד?

דוד ביטן: רק איפה שהממשלה מורידה את הלחץ על הגז ומורידה קצת מסים.

דוד ביטן: זה הכל.

<עידו סופר: ברפורמה הסלולר.

<קריאות: - - -

רועי פולקמן: הגזמת.

רועי פולקמן: אתה רוצה לגבי בשר מפולין, כמה היה לפני שנה?

רועי פולקמן: גבינות קשות, גבינה צהובה?

דוד ביטן: איזה ביצים הבאת?

דוד ביטן: עשית רפורמת ביצים, עכשיו כולם חולים והפסיקו את היבוא.

רועי פולקמן: די נו.

דוד ביטן: מספיק עם זה.

דוד ביטן: אמרנו שהמוצרים שיגיעו מחו"ל לא יהיו נקיים.

דוד ביטן: אמרנו את זה, אז מה?

דוד ביטן: הרפורמה היחידה זה שהממשלה מורידה מסים, הבנת?

רועי פולקמן: ביטן, אתה בא מהליכוד, תחרות זו המילה.

דוד ביטן: גם מחיר זה המילה.

דוד ביטן: תורידו את מחיר הדלק אז אולי ירדו.

דוד ביטן: ..

איתן כבל: אילן בבקשה, ממלא מקום מנכ"ל מכון התקנים.

איתן כבל: בבקשה, מה התייחסותך?

<אילן כרמית: חברי כנסת נכבדים, כפי שהבנתם כבר, המכון היום מקדם את התחזית של הרפורמה.

<אילן כרמית: אני לא חושב שחשבתם אי פעם שהמכון יהפוך פאזה מהר מאוד.

<אילן כרמית: כשאנחנו הבנו שזקוקים לנו, אנחנו גוף מקצועי, הגוף המוביל במדינה בכל הנושאים האלה - -

איתן כבל: אילן, היושב ראש עושה הרמת כוסית ואתה נותן לנו הרצאה.

איתן כבל: בבקשה.

<אילן כרמית: לכן, אנחנו נרתמנו, והמערכת שאנחנו עושים, המערכת הזאת, להקים אותה במכון התקנים לקחה שמונה שנים.

<אילן כרמית: פה אנחנו צריכים לעשות הסבה של המערכת כדי לאפשר תחרות.

<אילן כרמית: אי אפשר, כמו שאי אפשר לגדל - -

איתן כבל: מה שאתה אומר לי זה שבסוף ההסבה הזאת עולה 10,000,000?

<אילן כרמית: ודאי.

<אילן כרמית: אתם לא יודעים אבל הכוחות שנדרשים, זה מחיר לא גבוה.

<אילן כרמית: גם אם יעלו 25,000,000 להערכתי, לעומת התמורה שהמערכת הזאת תיתן, זה - -

איתן כבל: אז למה משרד הכלכלה צריך להקים עוד מערכת?

איתן כבל: גיבוי זה כשהקו מתח נופל, צריך אותו - -

<אילן כרמית: הגיבוי הזה, יש בו אלמנטים שיצטרפו למערכת שלהם.

איתן כבל: חברים סליחה, אילן, אני עוצר אותך.

איתן כבל: פולקמן, יש פה משהו לא ברור.

איתן כבל: אני רוצה לקדם את העניין אבל תסלחו לי, יש כאן עניין שאני לא מבין אותו.

איתן כבל: העניין של ה-10,000,000 גיבוי ועוד 15,000,000 מערכת חדשה – גיבוי, כשמו כן הוא.

איתן כבל: אין סרט כזה.

איתן כבל: גיבוי שעולה 10,000,000, עולה כמעט כמו המערכת.

איתן כבל: גיבוי זה כשחשמל מפסיק לעבוד, ואתה אומר שעכשיו יש לנו את הכמה שעות האלה, חבל שהמדינה תפסיד כשאנשים יתקעו בגופים במקומות השונים, כדאי לקדם את ההליך.

איתן כבל: אתה לא יכול להוציא כל כך הרבה כסף - -

<נעמה קאופמן פס: אני יכולה לענות לסוגיה הזאת?

איתן כבל: רק שניה, תני בבקשה ליועץ המשפטי.

<איתי עצמון: אני רק רוצה להזכיר במשפט, בטח חבר הכנסת פולקמן זוכר שבעת הדיונים בוועדת הרפורמות על התיקון לפקודת היבוא והיצוא, הוועדה מצאה קשיים בהפעלת המערכת על ידי מכון התקנים, ולכן הגבילה במספר תנאים בסעיפי החוק, וזה ממש עוגן בהוראות החוק, מגבלות שונות על הפעלת המערכת בידי מכון התקנים מכיוון שלמכון לא בהכרח יש אינטרס לפתוח את הענף שהוא היום מונופול בו לתחרות.

<איתי עצמון: זאת היתה הסיבה.

<איתי עצמון: ולכן, אני חושב שמבחינת הוועדה המצב הנכון הוא שהמערכת תופעל אכן בידי משרד הכלכלה ולא בידי מכון התקנים.

<נעמה קאופמן פס: ולכן משרד הכלכלה מפתח מערכת כזאת, מערכת מתקדמת מאוד על תשתיות מחשוב מאוד מתקדמות.

<לאה ורון: אדוני היושב ראש, אולי - - -

איתן כבל: סליחה, אני לא נותן עדין חודש.

איתן כבל: אני רוצה להבין מה קורה פה.

<רז הילמן: אני מנהל אגף יבוא מכס ותקינה באיגוד לשכות המסחר.

<רז הילמן: אני רק רוצה להזכיר - -

איתן כבל: לפני שאתה מבהיל אותנו, אתה מבהיל אותנו?

<רז הילמן: לא, לא.

<רז הילמן: אנחנו מחכים לרפורמה הזאת הרבה הרבה שנים ומאוד מודים גם לכנסת וגם לממשלה שקידמו אותה.

<רז הילמן: חשוב ליבואנים שהרפורמה תתחיל כשהכל מוכן, שזה לא יעבוד חצי ואז יתקעו משלוחים, זה בטח לא טוב.

<רז הילמן: אני רוצה להזכיר שכל דחייה, אם לא תינתן, לא מדובר רק על פתיחה לתחרות, גם מדובר על מעבר מתצהיר - -

איתן כבל: רז, אני ביקשתי מהם - - -

<רז הילמן: סליחה, אני רוצה - - -

דוד ביטן: אבל - - -

איתן כבל: עזוב, דוד.

איתן כבל: אני לא ביקשתי מהם להפסיק לעבוד.

איתן כבל: הם יכולים להמשיך ולעבוד.

איתן כבל: אני, בשלב הזה, רוצה לשים שוט, עם כל הכבוד.

איתן כבל: רוצה לשים שוט, מותר לי.

<רז הילמן: אם אפשר להשלים את המשפט, משהו משפטי שהוא בעייתי: בעצם הרפורמה, אם לא דוחים אותה, אז ב-1 לאוקטובר אמורים לעבור ממסלול של תצהיר בחתימת עורך דין למסלול של הצהרה, כשבעניין הזה גם המשרד לא ערוך ולכן תהיה בעיה - - -

איתן כבל: אוקי, ההערה שלך התקבלה לא בגללך, כי לחש לי באוזן איתי, היועץ המשפטי.

איתן כבל: אני רוצה לסכם את זה - -

<נעמה קאופמן פס: אבל אם אפשר בכל זאת לבקש מחבר הכנסת כבל, כדי שלא נהיה מפרי חוק - -

איתן כבל: אז תני לי, נעמה.

איתן כבל: נעמה, על זה אני רוצה לדבר.

דוד ביטן: אתם עושים מה שאתם רוצים ואחרי זה באים - - - מה הבעיה לעשות - -

איתן כבל: דוד, אני מבקש ממך.

איתן כבל: עוד לא התחלנו את המושב.

איתן כבל: ברשותכם, רק בגלל מה שאמר לי באוזן, ואני אומר בקול את מה שהיועץ המשפטי איתי אמר:

איתן כבל: בגלל שאי דחייה עלול לייצר בעיות גם לא רק על מכון התקנים ומשרד הכלכלה אלא על יבואנים, וזאת לא המטרה שלנו, לפגוע במי שלא שחקן בתהליך זה, אני מציע להביא את הדחייה עד ה-30.10.

איתן כבל: עד אז תצטרכו לעשות את כל שיעורי הבית - -

דוד ביטן: אתה צריך להביא את זה למצב - -

איתן כבל: לא, רק פה.

דוד ביטן: למה לא?

דוד ביטן: שיכינו את עצמם - -

איתן כבל: הבעיה היא לא הם.

איתן כבל: אתה צודק בכל.

דוד ביטן: כשעושים טעות, מגישים בקשה - - -

<נעמה קאופמן פס: חבר הכנסת כבל, אני רק רוצה לציין משהו, זוהי הסוגיה המשפטית: אנחנו באים היום בשקיפות מלאה ואנחנו עושים עבודה מאוד אינטנסיבית.

<נעמה קאופמן פס: אני אשמח להתייצב בוועדת הכלכלה בכל המושב כל שבוע, אם תקרא לי, ולהסביר לך מה הסטטוס, דבר שאני עושה בכל מקרה.

<נעמה קאופמן פס: אבל היום, אם ניתן חודש ואחרי זה נוכל להאריך רק בעוד שלושה חודשים, ואני באה היום לוועדה ואומרת שאנחנו ככל הנראה נהיה מוכנים ב-1 באפריל עם כל המאמצים שלנו לפתיחה לתחרות לפי תנאי הרפורמה אז שלא נייצר איזה שהוא נזק - -

איתן כבל: נעמה, עמדתך לא מתקבלת.

איתן כבל: אני אומר לך את זה ככה, אמרתי את זה בכבוד: נעמה, חבל לכם על הזמן.

דוד ביטן: - - -

<נעמה קאופמן פס: זה שלושה חודשים - - -

<קריאות: - - -

איתן כבל: תסלח לי, מה אתה אומר לי?

איתן כבל: שאתה כבר מתכנן לנצל את הארכה השנייה?

איתן כבל: סליחה, אין שלוש.

<נעמה קאופמן פס: חבר הכנסת כבל, אבל אנחנו באים היום בשקיפות ואומרים היום - -

איתן כבל: תצביע אתי.

איתן כבל: נעמה, אתם יכולים למשוך את התקנות.

איתן כבל: זה הדבר היחיד שאני מאפשר לכם.

איתן כבל: את הצו, סליחה.

<איתי עצמון: אני מבקש להסב את תשומת הלב לכך שלפי החוק - -

רועי פולקמן: הם אומרים שאי אפשר יהיה לעשות את זה.

<איתי עצמון: - - החוק אומר שתהיה הארכה רק לשתי תקופות שכל אחת לא תעלה על שלושה חודשים.

<איתי עצמון: אם הוועדה מאשרת חודש, ההארכה השנייה כבר מעל שלושה חודשים.

רועי פולקמן: איתן, ועד אז מה שיקרה זה - -

איתן כבל: תביא תיקון לחוק.

רועי פולקמן: אבל זה סיפור.

איתן כבל: תסלח לי פולקמן.

איתן כבל: רועי, אני יודע שאתה רוצה, אתה רוצה יותר מכולנו ואני לא אומר את זה מן הפה אל החוץ

רועי פולקמן: בסדר, אבל זה לא יקרה, אז מה נעשה?

איתן כבל: חברים יקרים, - -

<נעמה קאופמן פס: חבר הכנסת כבל ייתן לנו כמה דקות להתייעץ?

איתן כבל: בבקשה.

איתן כבל: יש לכם חמש דקות להתייעץ.

איתן כבל: הדבר היחיד שאני מאפשר לכם זה רק למשוך את ה - -

איתן כבל: חברים, אני מחדש את הדיון.

איתן כבל: איפה נעמה?

<נעמה קאופמן פס: אם חבר הכנסת כבל ירשה לי דקה אחת, שמא לא הובנתי כראוי במהלך כל דברי:

<נעמה קאופמן פס: הפניה לדחייה הגיעה ממכון התקנים במכתב שמונח לפני חבר הכנסת כבל מה-27 ביולי.

<נעמה קאופמן פס: הפניה הגיעה מהמכון שהבהיר שהוא לא יעמוד בלוחות הזמנים, והוא צריך פרק זמן נוסף בכדי לעמוד במועד של מערכת תקינה ועובדת.

<נעמה קאופמן פס: במקביל ובנוסף, ועל אף שלכאורה אנחנו לא עומדים בפתיחה לתחרות, תהיה פתיחה לתחרות ב-1 באוקטובר כי כפינו על מכון התקנים לייצר הסכמי הכרה עם המעבדות, ובפועל תהיה פתיחה לתחרות ב-1 באוקטובר.

<נעמה קאופמן פס: וחשוב להדגיש את זה בפני הוועדה, הפתיחה לתחרות תתקיים.

<נעמה קאופמן פס: משרד הכלכלה יוצא במערכת עצמאית כי הוא רוצה עצמאות, הוא לא רוצה להיות תלוי בשום גוף ולנהל את המערכת המתקדמת ביותר מקצועית, שניתן שירות מיטבי ליבואנים אל מול המכס ואל מול כל אלפי הטרנזקציות שמתבצעות פה, וזאת המערכת שאנחנו מקימים ועובדים עליה.

<נעמה קאופמן פס: מבחינתי, אני מבקשת מחבר הכנסת כבל שייתן לנו את הארכה כמבוקש, ואני מוכנה להתייצב, כמו שאמרתי, אישית, גם אם יגיד לי לבוא כל שבוע לוועדת הכלכלה לדווח סטטוס, לעשות מצגת מפורטת.

<נעמה קאופמן פס: אנחנו נעמוד בלוחות הזמנים כפי שהצגנו.

<נעמה קאופמן פס: אני מבקשת שנקבל את מלוא הארכה כדי שלא נהיה מפרי חוק, וכפי שהבהרנו, אנחנו עשינו את מרב המאמצים - -

דוד ביטן: אפריל אתם תצליחו לעמוד בזה לדעתך?

<נעמה קאופמן פס: כן, מכון התקנים במכתב הארכה שהוא ביקש, יש לנו מספיק סנקציות בהסכמים, גם בהסכם המחשוב וגם בהסכמים האחרים.

<נעמה קאופמן פס: אנחנו עושים את כל המאמצים גם אצלנו, מבחינת המערכת העצמאית.

איתן כבל: תודה.

איתן כבל: אני פונה לממלא מקום מנהל מכון התקנים.

איתן כבל: אתם תעמדו באפריל, אילן?

<אילן כרמית: כן, אנחנו נעמוד.

דוד ביטן: אתה מבין את המשמעות אם לא תעמדו?

<אילן כרמית: אני מבין.

דוד ביטן: אנחנו לא ניתן לכם אורכות נוספות.

<אילן כרמית: אנחנו נעמוד.

<אילן כרמית: אנחנו נעמוד.

דוד ביטן: כשזה מתאים לממשלה, מתקנים את החוק צ'יק-צ'ק, אתה לא יודע?

<לאה ורון: אנחנו לא מכירים את המכתב שלכם שהועבר לוועדה.

<לאה ורון: אם לא קשה לכם, תעבירו עותק.

<נעמה קאופמן פס: הוא הונח בפניכם בתיקיה שהביאה עוזרת המנכ"ל שלנו.

<לאה ורון: עכשיו.

רועי פולקמן: זה העתק.

רועי פולקמן: זה מכתב לשר האוצר ושר הכלכלה ממכון התקנים.

<לאה ורון: אוקי.

<לאה ורון: אז לומר שחבר הכנסת כבל קיבל את הפנייה ב-27 ביולי?

<לאה ורון: הי, הדברים לא מדויקים.

<לאה ורון: הוא אפילו לא מכותב.

<לאה ורון: לא חבר הכנסת כבל, לא היועץ המשפטי לוועדה...

<נעמה קאופמן פס: איזה סולם בסולם כבל?

איתן כבל: הרבה כוסות תה.

איתן כבל: אני אביא את זה לאורכה של שלושה חודשים.

איתן כבל: אני מודיע לכם מה המשמעות מבחינתנו, אם אני נותן לכם את האורכה הזאת?

איתן כבל: תהיה להם עוד אורכה.

<איתי עצמון: הוועדה יכולה לאשר בצו שיובא לאישורה אורכה נוספת של עד שלושה חודשים נוספים.

איתן כבל: אני כבר אומר לכם פה, אני אומר את הדברים לפרוטוקול: אילן, אתה נתת התחייבות.

איתן כבל: את נתת התחייבות.

איתן כבל: הדבר היחיד שיכול להציל אתכם זה שהממשלה נופלת.

איתן כבל: אני אומר את זה בצורה הכי ברורה: אני לא רציתי, אני אומר לכם, ולא רק בגלל מה שדוד אמר ובצדק, מבחינתי היה שתמשכו את הצו כי זו התנהלות שלא מקובלת עלי.

איתן כבל: זה חוזר פעם אחר פעם שאנחנו הופכים אמירות שלנו לאות מתה, שכשאנחנו מאשרים ולוחצים עלינו ושרים מתקשרים אלינו והמנכ"לים מתקשרים אלינו ומפעילים עלינו את כל הקסמים שלהם, כשהם יודעים שכשהם מבקשים מאתנו את הבקשה, הם יודעים שאין סיכוי שנעמוד בה.

איתן כבל: כאן אין ימין ואין שמאל, אין מרכז.

איתן כבל: יש כאן כבודה של הכנסת.

איתן כבל: הכנסת גם כגורם שהוא גורם מפקח.

איתן כבל: ופעם אחר פעם הממשלה מבזה את הכנסת כולה, וזה דבר שלא מתקבל על הדעת ואנחנו לא מוכנים לו.

איתן כבל: דרך אגב, מה שאתם רואים כאן, זו תהיה המגמה שתשלוט במושב החורף.

איתן כבל: מי ש - - - זה פשוט נגמר.

איתן כבל: זה לא יכול להיות.

איתן כבל: יותר מדי דברים עומדים לפתחנו, מחיבור מפעלים לגז, שעמלנו פה לילות.

איתן כבל: לילות.

איתן כבל: אתה זוכר את זה דוד?

איתן כבל: לא כלשון מליצה.

איתן כבל: אמרנו שאם לא, השמיים יפלו.

דוד ביטן: שיהיה ברור, אם זה לא מסתיים באפריל, אורכה לא תינתן.

רועי פולקמן: - - -

אני אומר: תקריא בבקשה את הצו.

מקריאה: בתוקף סמכותי לפי סעיף 47(א) לחוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ﻿ ו– 2018), התשע"ז-2016 (להלן-החוק), בהסכמת שר האוצר ובאישור ועדת הכלכלה של הכנסת, אני מצווה לאמור: תחילתו של סעיף 46 לחוק, שעניינו תיקון פקודת הייבוא והייצוא, ידחה בשלושה חודשים, ותהא ביום י"ד בטבת התשע"ז (1 בינואר 2018).

מקריאה: "

מבקש מכם: אני מעלה להקראה את אשר הקראת.

מבקש מכם: מי בעד ירים את ידו?

מבקש מכם: מי נגד?

מבקש מכם: בעד – הרוב

מבקש מכם: נמנעים – אין <צו התכנית הכלכלית (תיקוני חקיקה ליישום המדיניות לשנות התקציב 2017 ו-2018) (דחיית תחילתו של התיקון לפקודת היבוא והיצוא), התשע"ז-2017, אושר.>

איתן כבל: אין נמנעים, אין נגד, הצו אושר.

איתן כבל: תודה רבה לכם, שנה טובה ורק טוב שיהיה.